Diari Oficial de la Generalitat Valenciana


Sumari del DOGV 4729, del 08-04-2004 (2004/3507)

DECRET 49/2004, de 2 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Ametler, situada al terme municipal d'Alcalà de Xivert i pertanyent a la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4729

Data del DOGV
:   08-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3507


Data del document
:   02-04-2004

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Alcalà de Xivert
    * muntanya de l'estat

DECRET 49/2004, de 2 d'abril, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Ametler, situada al terme municipal d'Alcalà de Xivert i pertanyent a la Generalitat. [2004/X3507]
  
De conformitat amb el que disposen els articles 11, 13 i 26 del Reglament de la Llei 3/1993, de 9 de desembre, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i la inclusió en el Catàleg de Forests d'Utilitat Pública de la Província de Castelló de la forest denominada Ametler i s'han justificat plenament les circumstàncies que el motiven, per la qual cosa correspon dictar el corresponent decret.
  
Per aquesta raó, a proposta del conseller de Territori i Habitatge, i amb la deliberació prèvia del Consell de la Generalitat, en la reunió del dia 2 d'abril de 2004,
  
DECRETE
  
Article 1
  
Es declara d'utilitat pública el terreny forestal denominat Ametler, propietat de la Generalitat, d'una superfície de 908,61 ha, que correspon a la finca inscrita al Registre de la Propietat de Sant Mateu en el tom 209, llibre 90, foli 66, finca 12.772, inscripció 1a.
  
Article 2
  
S'inclou en el Catàleg de Forests d'Utilitat Pública de la Província de Castelló la forest denominada Ametler, amb el número 104, de la forma següent:
  
Província: Castelló
  
Partit judicial: Sant Mateu
  
Terme municipal: Alcalà de Xivert
  
Nom: Ametler
  
Nombre: 104
  
Pertinença: Generalitat
  
Límits: nord, terme municipal de Santa Magdalena de Pulpis; est, propietat particular, terme municipal de Peñíscola; sud, barranc de la Bretona, propietat particular; i oest, assagador de la Serra, propietat particular.
  
Cabuda pública: 908,61 ha
  
Cabuda total: 908,61 ha.
  
DISPOSICIÓ FINAL
  
El present decret tindrà efecte des de l'endemà de la publicació en el Diari Oficial de la Generalitat Valenciana.
  
Contra el present decret les persones interessades poden interposar recurs contenciós administratiu en el termini de dos mesos, comptadors a partir de l'endemà de la publicació d'aquest decret, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 2 d'abril de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY